آمریکانین بیرلشمیش میلتلر دایمی نماینده‌سی نیکی هیلی، ایران‌دا داوام ائد‌ن اعتراضلارلا باغلی بیرلشمیش ملتلر گوونلیک شوراسینی عاجل توپلانمایا چاغیراجاق‌لارینی بیلدیردی.
هیلی، بیرلشمیش ملتلر باش قورولوندا تشکیل ائتدیگی مطبوعات کنفرانسین‌دا، ایران خالقینین "حکومتین باسقسینا اعتراض ائتمک اوچون جسارتله کوچه‌لره چیخدیغینی" بیلدیره‌رک، گؤستریلره دستک وئردی.
اؤلکه‌ده‌کی اعتراضلارین خاریجی گوجلر طرفین‌دن ایداره ائدیلمه‌دیگینی و خالقین اؤزو اؤزونه کوچه‌لره چیخدیغینی بیلدیره‌ن هیلی،
"ایران خالقینین بو بؤیوک جسارتینی آلقیشلاییریق" دئدی.
هیلی، ایران حکومتینین "اؤز خالقینی اؤلدورمک کیمی بیر گئچمیشه صاحب اولدوغونو" ادعا ائد‌رک، ایران‌دا داوام ائد‌ن اعتراضلارلا باغلی گوونلیک شوراسینی  عاجل توپلانمایا چاغیراجاقلارینی بیلدیردی.
اؤته یاندان،
آغ سارای سؤزجوسو سارا ساندرز، ۲۰۱۸.جی ایلین ایلک مطبوعات کنفرانسیندا آغیرلیقلی اولاراق ایران‌دا داوام ائدن اعتراضلارلا باغلی سواللاری جاوابلاندیردی.
آمریکا رهبرلیگینین، اعتراضچیلارین سؤز اؤزگورلویو حاقین‌دان ایستیفاده ائتمه‌سینه وئردیگی دسته‌یه دقت چکن ساندئرز،
"آمریکا، ایران خالقینی دستکلییر؛ رژیمه، اؤز وطنداشلارینین دینج یوللارلا دییشیک‌لیک آرزوسونو دیله گتیرمه تمل حاقینا سایقی گؤستر‌مه‌یه دعوت ائدیریک" دئدی.
ایران‌داکی رژیمین خالقین احتیاجلارینی قارشیلاماق یئرینه "ترورا دستک وئردیگینی" مدافعه ائد‌ن ساندرز،
"ایران خالقی گونده‌لیک حیاتلارین‌داکی آرتان مالی فسادلاردان دولایی اؤفکه‌لی. اینسانلار فسادا و شدته بولاشمیش یؤنتیجیلرینین ائتدیکلرینین بدلینی اؤد‌مک‌دن یورولموش وضعیتده‌دیرلر. بوتون بونلارین نتیجه‌سین‌ده جسور ایران‌لیلارین کوتلوی آیاغا قالخمالارینی گؤروروک" دئدی.
آمریکا پرزیدنتی دونالد ترامپین ایرانا یئنی تحریملر مسئله‌سین‌ده هله سون قرارینی وئرمه‌دیگینی دیله گتیره‌ن ساندرز، ترامپین بوتون سئچه‌نکلری ماسادا توتدوغونو سؤیله‌دی.
